সম্ভবত রাজগঞ্জ বা রানীর বাজারে। মুক্তিযুদ্ধের আগে মুসলিম লীগের কোনো এক প্রভাবশালী নেতা ভয় দেখিয়ে বিতাড়িত করেন ওপারে। ওপারে গিয়ে মণিশঙ্করবাবু প্রায় উন্মাদ হয়ে যান বলেও শুনেছি। স্বাধীনতার পর দেশে ফিরে দেনদরবার করেছিলেন হারানো সম্পত্তি ফিরে পাবার জন্য, কিন্তু পাননি। অপরিসীম বেদনা নিয়ে ওপারে গিয়ে কিছুদিনের মধ্যেই মৃত্যুবরণ করেন। আমি যখন ভিক্টোরিয়া কলেজের ছাত্র তখন মাঝে মাঝে রামঘাটের এই স্তম্ভে হেলান দিয়ে সিগারেট খেতাম। বন্ধুদের সঙ্গে আড্ডাও দিয়েছি। রামঘাটের উল্টোদিকে পল্টনদের দ্বিতল বাড়িটি অনেকেরই নজর কাড়তো।